b'\n_START_ARTICLE_\nStalna razstava o Poto\xc4\x8dki zijalki\n_START_PARAGRAPH_\nStalna razstava o Poto\xc4\x8dki zijalki je bila odprta v juniju leta 1996. Nahaja se v Gosti\xc5\xa1\xc4\x8du in muzeju Fir\xc5\xa1t v Logarski dolini. Pobudnika razstave sta publicist Peter Likar in lastnik gosti\xc5\xa1\xc4\x8da Jo\xc5\xbee Fir\xc5\xa1t. Izvedba in postavitev sta delo Paleontolo\xc5\xa1kega in\xc5\xa1tituta dr. Ivana Rakovca na SAZU. Razstava je posve\xc4\x8dena akademiku prof.dr. Sre\xc4\x8dku Brodarju._NEWLINE_V muzeju so na panojih prikazana zgodovina odkrivanja Poto\xc4\x8dke zijalke, izkopavanja prof. Sre\xc4\x8dka Brodarja, razvoj in \xc5\xa1irjenje \xc4\x8dlove\xc5\xa1ke vrste, izdelava kamnitih in ko\xc5\xa1\xc4\x8denih artefaktov, ledenodobno \xc5\xbeivalstvo in rastlinstvo Slovenije ter poselitev v ledeni dobi._NEWLINE_Med artefakti izstopajo ko\xc5\xa1\xc4\x8dene konice, kamnita orodja, kopija pra\xc5\xa1ivanke iz okrog 35.000 let pr. n. \xc5\xa1t. in lobanja jamskega medveda._NEWLINE_Na voljo je tudi multivizijska predstavitev v slovenskem jeziku.'